**Ministru kabineta rīkojuma projekta
“Par valsts sabiedrības ar ierobežotu atbildību “Paula Stradiņa klīniskā universitātes slimnīca” stratēģisko mērķi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par valsts sabiedrības ar ierobežotu atbildību “Paula Stradiņa klīniskā universitātes slimnīca” stratēģisko mērķi” (turpmāk – Projekts) sagatavots saskaņā ar Publiskas personas kapitāla daļu un kapitālsabiedrību pārvaldības likuma 7.panta otro daļu, kas nosaka, ka stratēģisko mērķi nosaka publiskas personas augstākā lēmējinstitūcija. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību “Paula Stradiņa klīniskā universitātes slimnīca” (turpmāk - kapitālsabiedrība) ir valsts kapitālsabiedrība, kurā 100 procentu kapitāla daļu turētāja ir Veselības ministrija.Līdzdalības saglabāšana kapitālsabiedrībā tika izvērtēta informatīvajā ziņojumā “Par valsts līdzdalības saglabāšanu kapitālsabiedrībās, kurās Veselības ministrija ir valsts kapitāla daļu turētāja, un priekšlikumu sniegšanu par turpmāko rīcību ar sabiedrību ar ierobežotu atbildību “Rīgas Hematoloģijas centrs” un sabiedrību ar ierobežotu atbildību “Veselības centrs “Biķernieki””, kas tika pieņemts 2015.gada 22.decembra Ministru kabineta sēdē (protokols Nr.68 81.§), kurā kapitālsabiedrībai stratēģiskais mērķis tika noteikts - turpināt attīstību, lai kļūtu par nacionālas un starptautiskas nozīmes medicīnas, izglītības un zinātnes centru, samazinot stacionāro pacientu vidējo ārstēšanās ilgumu līdz piecām dienām, palielināt slimnīcas gultu noslodzi līdz 85%, palielināt maksas ieņēmumus, pārsniedzot 10 %, un uzsākt jaunu slimnīcas ēku būvniecību, lai kapitālsabiedrības stratēģiskais mērķis atspoguļotu kapitālsabiedrības dalību Veselības ministrijas misijas “Uzlabot cilvēku veselību, izglītojot sabiedrību par veselīga dzīvesveida nozīmi veselības saglabāšanā, īstenojot mērķtiecīgus slimību profilakses pasākumus, nodrošinot augstas kvalitātes veselības aprūpes pakalpojumu pieejamību atbilstoši katra indivīda vajadzībām, kā arī sekmējot medicīnas izglītības un zinātnes attīstību” īstenošanā, pamatojoties uz 2016.gada 20.decembra Ministru kabineta sēdē izskatīto informatīvo ziņojumu “Par sistēmiski svarīgo ārstniecības iestāžu kartējumu un attīstības reformu” (protokols Nr.69 83.§) un Konceptuālo ziņojumu “Par veselības aprūpes sistēmas reformu”, kas ir apstiprināts ar Ministru kabineta 2017.gada 7.augusta rīkojumu Nr.394 “Par konceptuālo ziņojumu “Par veselības aprūpes sistēmas reformu”” Veselības ministrija ir aktualizējusi kapitālsabiedrības stratēģisko mērķi - saglabāt, uzlabot un atjaunot iedzīvotāju veselību, nodrošinot kvalitatīvus, efektīvus un pieejamus plaša spektra terciārā līmeņa, neatliekamās un plānveida veselības aprūpes pakalpojumus Latvijas iedzīvotājiem, kā arī īstenojot ārstniecības iestāžu sadarbības teritoriju principu Pierīgā un Rīgā, vienlaikus nodrošinot klīnisko bāzi ārstniecības personu izglītībai un zināšanu pārnesi uz reģioniem, kā arī veicinot zinātnes un pētniecības attīstību.Kapitālsabiedrība ir daudzprofilu universitātes slimnīca, kas sniedz pilna apjoma sekundārā un terciārā līmeņa neatliekamo, plānveida un ambulatoro medicīnisko palīdzību 26 ārstniecības profilos - alergoloģijas, asinsvadu ķirurģijas, endokrinoloģijas, gastroenteroloģijas, ginekoloģijas, grūtniecības patoloģijas, kardioloģijas, ķirurģijas, nefroloģijas, neiroķirurģijas, neiroloģijas, oftalmoloģijas, onkoloģijas, otorinolaringoloģijas, pulmonoloģijas, reanimācijas, reimatoloģijas, bērnu un pieaugušo sirds ķirurģijas, slimo jaundzimušo, bērnu un pieaugušo mutes, sejas un žokļu ķirurģijas, torakālās ķirurģijas, transplantācijas, aroda un radiācijas medicīnas un uroloģijas profilā, piedalās bakalaura, maģistra, rezidentu un doktora studiju programmu un rezidentūras programmas īstenošanā, kā arī plašā spektrā nodrošina pēcdiploma izglītības pasākumus – 123 tālākizglītības programmas, veic zinātniskus pētījumus un nodrošina jaunu ārstniecības metožu un tehnoloģiju aprobēšanu un ieviešanu Latvijā.Kapitālsabiedrība nodrošina klīniskās apmācības bāzes abām augstākās izglītības iestādēm, kā arī koledžām medicīnas izglītības programmu īstenošanai. Kapitālsabiedrībā notiek intensīvs zinātniski pētnieciskais darbs. Akadēmisko pētījumu jomā Kapitālsabiedrības pētnieki veic pašu iniciētus pētījumus, sadarbojas ar vietējiem un ārvalstu zinātniekiem, kā arī piedalās dažādu finansējuma avotu pētniecības projektos. Kapitālsabiedrība 2018.gadā ir veikusi pasākumus, kas nodrošina tās atbilstību pētniecības un zināšanu izplatīšanas organizācijas statusam atbilstoši 2014. gada 17. jūnijs Eiropas Komisijas Regulai (ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantuBez tam Kapitālsabiedrība nodrošina komerciālu zāļu un medicīnisko ierīču pētniecību, vienlaikus Slimnīcā norit aptuveni 170 klīniskie pētījumi.Kapitālsabiedrība ir ārstniecības iestāde, kas nodrošina daudzpusīgu diagnostiku un ārstēšanu pacientiem, kā arī veic zinātniski pētniecisko darbu un attīstīta inovācijas, nodrošina jauno speciālistu apmācību un īsteno pasākumus sabiedrības izglītošanai un veselības veicināšanai, ko paredz Ministru kabineta 2017.gada 7.augusta rīkojums Nr.394 “Konceptuālais ziņojums “Par veselības aprūpes sistēmas reformu””. Ārstniecības personām un ārstniecības atbalsta personām nepieciešamo profesionālo prasmju un kompetenču apguvi patlaban (Eiropas Sociālā fonda projekta Nr.9.2.6.0/17/I/001 “Ārstniecības un ārstniecības atbalsta personāla kvalifikācijas uzlabošana” darbības programmas “Izaugsme un nodarbinātība” 9.2.6.specifiskā atbalsta mērķa “Uzlabot ārstniecības un ārstniecības atbalsta personāla kvalifikāciju” ietvaros līdz 2023.gada decembrim) nodrošina SAM 9.2.6., iepērkot arī klīnisko universitāšu slimnīcu ārstus programmu un metodisko līdzekļu izstrādei un nodarbību vadīšanai Latvijas teritorijā. Šobrīd tehnoloģiju un prasmju pārnese uz slimnīcām Latvijas reģionos tiek veicināta īstenojot veselības nozares reformas. Zināšanu pārnese (tehnoloģiju un prasmju pārnese) dažādos veidos (konsultācijas, apmācības, pieredzes apmaiņa, stažēšanās, prakses, slimnīcu sadarbība utt.) turpināma arī nākotnē, tādēļ kapitālsabiedrības stratēģiskais mērķis papildināms arī ar mērķi pārnest kapitālsabiedrības zināšanas uz reģioniem. Jau šobrīd reformu ieviešanai paredzēts atbalsts infrastruktūras attīstīšanai ES fondu darbības programmas “Izaugsme un nodarbinātība” 9.3.2. specifiskā atbalsta mērķa īstenošanai “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” (turpmāk - SAM - 93.2.) 3.kārtas ietvaros, kur līdz šim jau projektu ietvaros ir noslēgti un tiek īstenoti 12 sadarbības līgumi starp SMPP, I, II, un III līmeņa slimnīcām un sadarbības teritorijas vadošajām ārstniecības iestādēm pakalpojumu pieejamības, kvalitātes un efektivitātes nodrošināšanai.Eiropas Komisijas Strukturālo reformu atbalsta dienests ir atbalstījis Veselības ministrijas iesniegto projektu “Slimnīcu sadarbības modelis” (Hospital collaboration model) (turpmāk – projekts), ar mērķi veicināt kvalitatīvu un efektīvu veselības aprūpes pakalpojumu nodrošināšanu. Projekta ietvaros tiek analizēta Latvijas pašreizējā slimnīcu sadarbība, kā arī tiks izstrādāts un pārbaudīts slimnīcu sadarbības modelis. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, valsts sabiedrība ar ierobežotu atbildību “Paula Stradiņa klīniskā universitātes slimnīca”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
|  Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

K.Karpovs 67876036

Konstantins.Karpovs@vm.gov.lv